Termenul **informatică** desemnează știința procesării sistematice a [informației](https://ro.wikipedia.org/wiki/Informa%C8%9Bie" \o "Informație), în special a procesării cu ajutorul calculatoarelor. Termenul englezesc corespunzător este *Computer Science* (știința calculatoarelor).

Istoric, informatica s-a dezvoltat ca știință din [matematică](https://ro.wikipedia.org/wiki/Matematic%C4%83" \o "Matematică), în timp ce dezvoltarea primelor calculatoare își are originea în [electrotehnică](https://ro.wikipedia.org/wiki/Electrotehnic%C4%83" \o "Electrotehnică) și [telecomunicații](https://ro.wikipedia.org/wiki/Telecomunica%C8%9Bii" \o "Telecomunicații). De aceea, [calculatorul](https://ro.wikipedia.org/wiki/Calculator" \o "Calculator) reprezintă doar dispozitivul pe care sunt implementate conceptele teoretice. Informaticianul olandez [Edsger Dijkstra](https://ro.wikipedia.org/wiki/Edsger_Wybe_Dijkstra" \o "Edsger Wybe Dijkstra) afirma: "În informatică ai de-a face cu calculatorul, așa cum ai în astronomie cu telescopul".

A nu se confunda informatica nici cu [Tehnologia informației](https://ro.wikipedia.org/wiki/Tehnologia_informa%C8%9Biei" \o "Tehnologia informației) și nici cu [teoria informației](https://ro.wikipedia.org/wiki/Teoria_informa%C8%9Biei" \o "Teoria informației).